Upe jave Rosa Peña oñehekombo’e hína Mbo’ehao “Huérfanas de la Merced-pe”, oguereko hağua upe rire kuatia’atã mbo’ehára rehegua. Ñorãirõ opa rire Rosa Peña ou jey ñane retãme ha omba’apo mbo’eháramo. E. Cardozo omombe’u osẽha mokõi kuña: Joaquina ha Rafaela Machaín peteĩ mbo’esyry omyakãva Rosa Peña táva Paraguaýpe, osẽ hikuéi Paraguái preceptoras peteĩháramo ñorãirõ rirepegua. Omenda Dr. Juan Gualberto González-re, ha’éva tapicha ojeikuaaitéva ñane retãme: Consejo de Educación Motenondeha; Ministro de Justicia, Culto ha Instrucción Pública, Gral. Caballero gabinete-pe, ary 1882 guive 1886 peve ha Tetã Mburuvicha ary 1890 guive 1894 peve.